امریکا لیک سناتور جان مک کین, امریکا کوچ لری نینگ افغانستاندن چیقگن لیگی نینگ قندوز نینگ سقوط قیلیشی گه سبب بولگن لیگی نی بیلدیردی. سناتور مک کین, قندوز نینگ سقوط قیلیشی آرتیدن ینه بیر مرته امریکا کوچ لری نینگ افغانستان نی ترک ایتیشی نی تنقید ایتدی. مک کین, بیرگن بیاناتیده, "قندوز ده گی وضعیت امریکا حربی لری نینگ چیقیشی آرتیدن افغانستانده قنده ی بیر وضعیت نینگ حاکم بوله دیگن لیگی نی کورستماقده" دییه قید ایتدی. شونده ی قیلیب مک کین, امریکا حربی لری نینگ افغانستان نی بتونلی ترک ایتیشی تقدیرده, افغانستانده عراقده گی کبی بیر وضعیت نینگ حاکم بولیب قاله دیگن لیگی نی بیلدیردی. عینی دمده امریکا نینگ ینه بیر بار افغانستان اردوسی بیلن همکارلیک ایتگن لیگی بیلدیریلدی. قندوز نینگ قیتریلیب آلینیشی بیلن علاقه لی باشله تیلگن عملیات لر بوییچه قندوز شهریده بوگون (سه شنبه) امریکا هوائی کوچ لری نینگ طالبان گه قرشی عملیات اویشترگن لیگی معلوم قیلیندی. امریکا هوائی کوچ لری نینگ سوزلاوچی سی براین ترایبوس, اوشبو مطلب نی تائید ایتدی. توناون (دوشنبه) قندوز نینگ بیوک بیر قسمی میلادی ۲۰۰۱ نچی ییلی دن بیری ایلک مراتبه طالبان نینگ قولی گه توشگن ایدی. عینی دمده طالبان نینگ قندوز قماق خانه سیدن ۵۰۰ نفر محبوس نی آزاد قیلیب یوبارگن لیگی معلوم قیلیندی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
